**Unde**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unde ondulează unde

Mici și line balta mică

Fulguesc subtil secunde

Ca și tăinuiri de frică.

Ceața gingașă și moale

Curge-n trestii lângă maluri,

Vremea cu picioare goale

Trece limpede pe valuri.

Parcă ar dori pe-un mire

Să-l unească în cunună

Precum șoapta de iubire

Cu-altă șoaptă se-mpreună.

Freamătă stejari și paltini

Luminoase basme multe

Că și stelele înalte

Au venit să le asculte.

Le ascult și eu, cu plete

Argintii și reci din iarnă,

Cum tot vin pe îndelete

Și-n izvor firav se toarnă.

Răcori-maș, dar mi-e teamă

Că din viața mea cea verde

Timpurile nunta cheamă

Steaua mea unde s-a pierde.

Dar ce-o fi – tot o să fie.

Mă topesc în orice seară

În albastră melodie...

Unde ești, dragă mioară?

Să îmi spui că singur sunt eu,

Și să-mi dai un glas de fluier

Ce porni din vremi cărunte

Ca-naintea mea să suie.

Victor Bragagiu